FK "Sarajevo" - Wikipedia, slobodna enciklopedija

# FK "Sarajevo"

### Sa Wikipedije, slobodne enciklopedije

Sarajevo
Puno ime kluba | Fudbalski klub Sarajevo
Nadimak | Bordo-bijeli
Osnovan | 24. oktobar, 1946
Stadion | Asim Ferhatović Hase, Sarajevo
Kapacitet | 38 600
Predsjednik | Hajrudin Šuman
Trener | Husref Musemić
Adresa | Maršala Tita 38 71 000 Sarajevo
Liga | Premijer liga BiH
Plasman 06/07 | BH PL, 1. mjesto (57 bodova)

Domaći dres

Gostujući dres

Fudbalski klub "Sarajevo", Sarajevo. Osnovan 1946. godine. Takmiči se u Premijer ligi BiH i jedan je od najuspješnijih i najpoznatijih klubova u Bosni i Hercegovini. U bivšoj Jugoslaviji Sarajevo je bilo član Prve Savezne Lige koju su i osvojili dva puta. U novijoj, poslijeratnoj, historiji klub je osvojio Kup BiH četiri puta. Sarajevo je aktuelni prvak Premijer lige BiH.

## [uredi] Historija FK Sarajevo

### [uredi] Prvi dani

24. oktobra 1946. godine spajanjem FK "Udarnik" i OFK "Sloboda" osnovano je sportsko društvo "Torpedo" koje godinu dana kasnije mijenja ime u SDM "Sarajevo". Prema planu koji je iznesen na sastanku u velikoj dvorani fiskulturnog doma novo Sportsko društvo trebalo je okupiti ono najbolje iz grada Sarajeva i BiH. Kao samostalan fudbalski klub "Sarajevo" egzistira od 20. maja 1949. godine, a dan kasnije je registrovano u Fudbalskom savezu područja Sarajevo.

Znatno ojačano igračima iz ostalih klubova kojima je naređeno da pređu u novoosnovani klub Torpedo uspjeva u drugoj sezoni Jugoslovenske lige ući u društvo najboljih, ali nakon samo jedne sezone ispadaju da bi se odmah slijedeće sezone opet vratili. 1950. Sarajevo zauzima peto mjesto, a dvije godine nakon toga klub se sa uspjehom bori za opstanak. Nakon toga sve do sezone 1956/57 Sarajevo se može svrstati u red stabilnih prvoligaša. U sezoni 1956/57 na jednu godinu ispada u drugu ligu, a već slijedeće se vraćaju i nekoliko godina opet osvajaju mjesta u sredini tabele.

### [uredi] U društvu prvaka

U takmičarskoj sezoni 1964/65. Sarajevo je osvojilo titulu vicešampiona, a u sezoni 1966/67. i šampionsku titulu kao prvi klub iz Bosne i Hercegovine. Značajne rezultate Sarajevo je ostvarilo i u kupu Jugoslavije. 1947. Sarajevo plasirali su se u polufinale a korak dalje su napravili u sezoni 1966/67. Tada je Sarajevo u finalu, u Splitu, poraženo od Hajduka sa 2:1. Bila je to najuspješnija sezona u historiji Sarajeva.

U sezoni 1984/85. Sarajevo daruje svojim navijačima po drugi put titulu šampiona. Tokom cijele sezone Sarajevo je vodilo "bitku" sa Hajdukom za prvo mjesto, da bi u zadnjem kolu pobjedom nad Crvenom Zvezdom (40.000 gledalaca, 2:1) obezbijedili plasman u kup evropskih šampiona.

### [uredi] Međunarodne utakmice

Klub je od 07. marta 1948. do decembra 1982. godine odigrao 226 međunarodnih utakmica na četiri kontinenta i veoma uspješno reprezentovao sport tadašnje države. Bilans je rezultatski povoljan i izgleda ovako: 107 pobjeda, 58 neriješeno, 61 izgubljenih sa gol-razlikom 570:383.

Gotovo na svim gostovanjima u inostranstvu Sarajevo je dobivalo laskave ocjene i priznanja. Tako je kolumbijski list "La Perensa" pisao februara 1972. godine da je Sarajevo zasjenilo sve inostrane ekipe koje su posljednih godina gostovale u Kolumbiji, pa čak i brazilski Santos, sa slavnim Peleom. "Gosti iz Jugoslavije njeguju maštovitu i tehnički dotjeranu igru, koja oduševljava i plijeni" – pisao je tada kolumbijski list.

Avgusta 1972. godine poslije međunarodnog turnira u Malagi (Španija), list "Sol de Espanja" ovako je komentarisao finalni susret u kojem je praška Dukla, tek poslije izvođenja jedanesteraca savladala "Sarajevo" sa 4:3 – "Pravda nije zadovoljena. Umjesto u Sarajevo, trofej ide u Prag. Tim sa Koševa je moralni pobijednik turnira. Pružio je najdopadljiviju igru i osvoijo simpatije 25,000 gledalaca".

Inače, pred najviše gledalaca Sarajevo je igralo 31. augusta 1957. godine u Katovicama (Poljska), protiv selekcije "Katovica". Rezultat je bio 2:2, a meč je posmatralo 120,000 gledalaca.

Fudbalski Klub Sarajevo sve svoje domaće utakmice igra na najvećem stadionu u Bosni i Hercegovini, Olimpijskom stadionu Asim Ferhatović - Hase.

### [uredi] Kroz lige BiH

Sarajevo je nakon početka rata u BiH i povlačenja bh. ekipa iz prve lige Jugoslavije postalo član novoosnovane Prve Lige BiH. Ekipa je učestvovala na svim prvenstvima Bosne i Hercegovine koje je organizovao Nogometni savez BiH, od 1994. godine.

Prvoj sezoni je prethodila utakmica protiv selekcije UNPROFOR-a u opkoljenom Sarajevu, na stadionu Koševo, u kojoj je Sarajevo pobijedilo rezultatom 4-1. U prvenstvu je nakon prvog mjesta u grupi "Jablanica" na finalnom turniru Sarajevo osvojilo drugo mjesto.

2005. godine Sarajevo osvaja Kup BiH i osigurava učešće u Kupu UEFA. Ali do utakmica Kupa UEFA ne dolazi, jer UEFA ne izdaje klubu licencu potrebnu za evropske utakmice.

### [uredi] Mlade snage

Sarajevo je i dalje "izbacivalo" nove igrače. Naslijednici Sušića, Hadžibegića, Musemića, Pašića, Ferhatovića se zovu Berberović, Pelak, Škoro, Obuća...

U sklopu FK Sarajevo djeluje škola fudbala "Asim Ferhatović - Hase" iz koje su ponikli veliki igrači. U periodu od konstituisanja BiH kao nezavisne države Škola fudbala Fudbalskog kluba Sarajevo je najuspješnija u našoj državi. "Bordo" klub je u ovom periodu dao rekordan broj igrača u svim reprezentativnim selekcijama BiH, a brojni su trofeji na domaćoj i međunarodnoj sceni, osvojena prvenstva i kupovi u omladinskoj kategoriji.

## [uredi] Domaća takmičenja

Uz dvije titule prvaka Jugoslavije, 1967. i 1984. značajne rezultate Sarajevo je ostvarilo i u Kupu Jugoslavije. Već 1947. dospijelo je do polufinala i samo igrom žrijeba nije postalo finalista, što će ligašu sa Koševa uspjeti u sezoni 1966/67. Tada je Sarajevo u finalu, u Splitu, poraženo od Hajduka sa 2:1. Bila je to inače najuspješnija sezona u historiji Sarajeva.

FK Sarajevo u poslijeratnom periodu osvaja prvo mjesto u takmičenju pod organizacijom NS BiH u sezoni 1998./99. međutim zbog sukoba Zrinjskog i Veleža oko korištenja stadiona Bijali Brijeg play off sa klubovima iz Herceg-Bosne nije odigran tako da je Sarajevo proglašeno prvakom od strane NS BiH. Sezone 1997/98 i 1998/99 završavali su na drugom mjestu, a u sezoni 2006/07. Sarajevo je po prvi put osvojilo Premijer ligu BiH. FK Sarajevo je u sezonama 1997., 1998., 2002. i 2005. osvojio Kup BiH, a 1999. i 2000. je bio finalista kupa. 1997 godine osvaja Super kup.

## [uredi] Sarajevo u Evropi

Prvu utakmicu u Evropi Sarajevo je igralo protiv Kiparskog Olympiakosa. Nakon ukupne pobjede od 5-3 na Koševo je došao poznati Manchester United, predvođen Georgom Bestom. Nakon 0-0 u Sarajevu, igrači bordo tima su u uzvratu izgubili sa 2-1 i tako završili svoj prvi izlet u Evropu. Svoj drugi pokušaj u Ligi prvaka Sarajevo je imalo protiv finskog prvaka Kuusysi Lahti 1986. godine. U dvije utakmice Sarajevo gubi sa ukupnim rezultatom od 4-2. Što se tiče evropskog nogometa Sarajevo nije imao puno uspjeha u poslijeratnom periodu. Najveća utakmica FK Sarajeva od 1992. god. je igrana protiv Bešiktaša iz Istanbula. Naime bordo momčad je u Istanbulu iznenadila cijelu bh. javnost odigravši 2:2. Nažalost, na Koševu su u revanšu izgubili 5:0. Osvajanjem drugog mjesta u sezoni 2005/06. Sarajevo je izborilo takmičenje u Kupu UEFA, ali su porazom od Rapida iz Bukurešta svoj put završili u 2. pretkolu.

## [uredi] Igrački kadar u sezoni 2007/08

Igrački kadar i transferi zaključno sa 2. august 2007. [1]

Broj |  | Pozicija | Igrač
--- | --- | --- | ---
|  | G | Muhamed Alaim
|  | G | Irfan Fejzić
|  | G | Dino Hamzić
|  | O | Muhidin Zukić
|  | O | Semjon Milošević
|  | O | Zdravko Šaraba
|  | O | Damir Hadžić
|  | O | Ferid Idrizović
|  | O | Veldin Muharemović
|  | O | Miloš Babić
|  | O | Anel Škoro
|  | S | Senad Repuh

Broj |  | Pozicija | Igrač
--- | --- | --- | ---
|  | S | Vladan Grujić
|  | S | Emir Janjoš
|  | S | Muhamed Džakmić
|  | S | Adis Kapetanović
|  | S | Marko Maksimović
|  | S | Sead Bućan
|  | S | Muamer Kurto
|  | N | Emir Obuća
|  | N | Mirza Mešić
|  | N | Admir Raščić
|  | N | Almir Pliska
|  | N | Almir Turković

## [uredi] Trofeji

- Šampioni Premijer lige BiH: 1

    2006/2007

- Osvajači Kupa BiH: 4

    1996/1997, 1997/1998, 2001/2002, 2004/2005

- Osvajači Super Kupa BiH: 1

    1996/1997

- Šampioni Prve Lige BiH: 1

    1998/1999 1

- Šampion Jugoslavije: 2

    1966/1967, 1984/1985

1 Zbog sukoba NS BiH i NS HB oko igranja Veleža na stadionu Bijeli Brijeg play off 1999. nije odigran. Sarajevu je dodijeljena titula za sezonu 1998/1999.

## [uredi] Izvori

1. ↑ Dnevni Avaz, četvrtak 2. august/kolovoz 2007. Specijalni prilog Premijer liga BiH 2007/08 (str.36, 37)

## [uredi] Vanjski linkovi

- Neslužbena prezentacija FK Sarajevo
- Neslužbena stranica navijača FK Sarajevo
- Stranica podgrupe Horde Zla-Sarajevo
- Utakmice FK Sarajevo u evropskim kupovima

Blogovi

- Aktuelnosti o FK Sarajevo

Premijer liga BiH 07/08
Čelik | Jedinstvo | Laktaši | Leotar | Modriča Maksima | Orašje | Posušje | Sarajevo | Slavija | Sloboda Široki Brijeg | Travnik | Velež | Zrinjski | Željezničar | Žepče
Sezone Premijer lige BiH
2000/01 | 2001/02 | 2002/03 | 2003/04 | 2004/05 | 2005/06 | 2006/07 | 2007/08

Nogomet u Bosni i Hercegovini
Ligaška tamičenja | NS BiH | Kup takmičenja
Premijer liga BiH | Reprezentacija BiH | Kup BiH
Prva liga FBiH | (U-21) (B) | Super Kup
Prva liga RS | Lista klubova | Kup RS
Druga liga FBiH (Sjever, Centar, Jug, Zap. I, Zap. II) | Lista stadiona | Kup FBiH
Druga liga RS (Zapad, Centar, Jug) | - | -
Ženski nogomet u Bosni i Hercegovini
Ligaška tamičenja |  | Kup takmičenja
Prva liga BiH za žene | Reprezentacija BiH | Kup BiH za žene
| Lista klubova

Preuzeto sa: "http://bs.wikipedia.org../../../f/k/_/FK__Sarajevo__8b56.html"

Kategorije: Nogometni klubovi u Bosni i Hercegovini | Sport u Sarajevu

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- Català
- Česky
- Deutsch
- Ελληνικά
- English
- Español
- Français
- Italiano
- 日本語
- Lietuvių
- Nederlands
- Polski
- Русский
- Svenska
- Türkçe